open-index/open-wikipedia-markdown huggingface dataset:
Stortingsvalget 1933

**Stortingsvalget 1933** ble avholdt i Norge mandag 16. oktober 1933 som direkte valg til det 83., 84., og 85. ordentlige Storting. 

## Valgordning
Valget var et forholdstallsvalg etter D'Hondts metode. Det ble valgt 150 representanter fra 29 valgkretser – 18 landkretser og 11 valgsogn for kjøpstedene. 

Listeforbund fungerte til fordel for for Høire og Bondepartiet:
* Høire og Bondepartiet i Østfold (ett mandat til H), Telemark (ingen innvirkning), Sør-Trøndelag (ingen innvirkning), Nord-Trøndelag (ingen innvirkning), Oslo (tre mandater til H)
* Høire, Frisindede Venstre og Hordaland Borgerlige Samlingsparti i Hordaland (ett mandat til H)
* Høire og Frisindede Folkeparti i Hedmark og Oplands kjøpsteder (ingen innvirkning), i Buskeruds kjøpsteder (ingen innvirkning), i Telemark og Aust-Agders kjøpsteder (ingen innvirkning), Vest-Agder og Rogalands kjøpsteder (to mandater til H), Nordland, Tromns og Finnmarks kjøpsteder (ingen innvirkning)
* Høire, Frisindede Venstre og Nasjonal Samling i Bergen (ingen innvirkning)
* Høire, Frisindede Venstre og Frisindede Folkeparti i Trondheim og Levanger (ingen innvirkning)
* Bondepartiet, Frisindede Folkeparti og Nasjonal samling i Akershus (ingen innvirkning)
* Bondepartiet og Buskerud fylkes liberale samlingsparti i Buskerud (ingen innvirkning)
* Bondepartiet og Vestfold borgerlige Samlingsparti i Vestfold (ingen innvirkning)
* Bondepartiet og Det Borgerlige Samlingsparti i Troms fylke i Troms (ett mandat til BS, dvs. H)
* Bondepartiet og Nasjonal samling Bygdefolket i Aust-Agder (ett mandat til B)
* Bondepartiet og Møre Fisker og Småbrukerparti i Møre (ett mandat til B)
* Bondepartiet og Frisindede Folkeparti i Nordland (ingen innvirkning)
* Bondepartiet og Møre Fisker og Småbrukerparti i Møre (ett mandat til B)
* Venstre og Det Radikale Folkepartiet i Opland (ingen innvirkning)
* Venstre og Rogaland liberale venstre i Rogaland (ingen innvirkning)
* Frisindede Folkeparti og Nasjonal Samling i Oslo (ingen innvirkning)

## Politikk
Johan Ludwig Mowinckels tredje regjering (Venstre), som var utnevnt i mars samme år, overlevde valget. Valgresultatet ga imidlertid et reelt flertall til Bondepartiet og Arbeiderpartiet, og gjennom «Kriseforliket» i 1935 tiltrådte Johan Nygaardsvolds regjering (Ap).
### Valgprogram
* 

## Resultat

¹ Venstre stilte fellesliste med det Radikale Folkeparti i Hedmark.

## Valgkretsene

### Mandatfordeling og endringer fra 1930

## Se også
* Liste over stortingsrepresentanter 1934–1936

## Referanser




## Kilder
* *Hvem Hva Hvor 1940* (Oslo, 1939)
* Norges Offisielle Statistikk IX 026
* Statistisk sentralbyrå
Peloponnes (periferi)

**Peloponnes** (gresk: Πελοπόννησος, *Peloponnesos*) er en av tretten periferier i Hellas. Periferien utgjør en større del av halvøyen Peloponnes og grenser til Vest-Hellas i nord og Attika i nordøst. Den har et areal på 15&nbsp;490 km² og omtrent 650&nbsp;000 innbyggere. 

Den er videre delt inn prefekturene Arkadia, Argolida, Korinthia, Lakonia og Messinia. 

Hovedstaden i Peloponnes er Tripoli.

## Eksterne lenker
*
Negombo

**Negombo** er en by på Sri Lanka med ca. 122&nbsp;000 innbyggere. Byen ligger 40&nbsp;km nord for Colombo. Negombo ble grunnlagt i 1505 av portugisiske kolonister. Viktige næringsveier er fiske og turisme. Få spor er igjen etter kolonitiden, men en 120&nbsp;km lang kanal brukt til transport av kanel finnes fortsatt.

## Galleri

Image:Negombo street 2.JPG|En typisk gate i Negombo 
Image:St. Sebastian's Church - Negombo.JPG|St. Sebastian's Church 
Image:Palms in Negombo.JPG|Palmer på stranden ved Det indiske hav 


## Eksterne lenker
*
Johs Totland

**Johs Totland** (født 1954) er tidligere rektor på Metis videregående i Bergen og forfatter av flere bøker i økonomi og samfunnsfag. Han er utdannet siviløkonom fra NHH og har arbeidet i den videregående skolen siden 1981. Han har vært sentral i utviklingen av læreplaner og eksamen i mesterbrevutdanningen i Norge siden 1988. Fra 2004 til 2007 var han engasjert av Utdanningsdirektoratet der han jobbet med elev- og lærlingvurdering. Han har vært leder av eksamensoppgavenemnden for sentralt gitt eksamen i teknisk fagskole fra 1999 til 2005 og i eksamensoppgavenemnder i videregående skole i bedriftsøkonomi og næringslivsøkonomi i 30 år. Har har utviklet regnearkmodeller til bruk i økonomifag siden 1990.

## Bibliografi
* *Økonomi for ingeniører* *arbeidsbok med regnearkmodeller* Universitetsforlaget (1992)
* *Pc-plus regnskap, Oppgaver, Løsningsforslag* Folkeuniversitetet (1992)
* *Økonomi og økonomistyring* (med Sigvard C. Lepsøe) Universitetsforlaget (1994)
* *Mester i økonomi* (med Sigvard C. Lepsøe) Universitetsforlaget (1995)
* *Oppgaver i Økonomi til mesterprøven* Universitetsforlaget (1995/1997)
* *Bedriftsøkonomi I, ressursbok for læreren* (med Gunnar Heimdal) Universitetsforlaget (1995)
* *Lommeboka* (med Knut Woll) Gyldendal (1998)
* *Økonomistyring* Universitetsforlaget (1999)
* *Økonomistyring* Gyldendal (2000/2009)
* *Oppgavesamling : økonomiske og administrative fag for teknisk fagskole* (med Eivind Lakså) Gyldendal (2000)
* *Økonomi og bedriftsetablering* (med Odd Helge Sandvik, Trine Skarvang og Knut Woll) Gyldendal (2001)
* *Mester i ledelse og markedsføring* (med Tore Walter Ruud) Gyldendal (2002)
* *Mester i økonomistyring* Gyldendal (2002/2009)
* *Samfunnsfag* (med Henry Notaker) Gyldendal (2006/2009)
* *Samfunnsfag arbeidsbok* (med Henry Notaker) Gyldendal (2006)
* *Samfunnsfag YF* (med Henry Notaker) Gyldendal (2007)

## Referanser
Catrine (Skottland)

**Catrine** er en landsby (*[[Landsby#Landsbyer i engelsktalende land|village]]*) i regionen East Ayrshire i Skottland. I 2006 ble folketallet estimert til 2110 innbyggere.

## Referanser
Athen (prefektur)

**Athen** var et prefekturområde i Hellas. I forbindelse med en administrativ reform i 2010 ble Hellas' prefekturer avviklet og erstattet av periferienheter. Det var en del av periferien og prefekturet Attikí og storprefekturet Athen-Pireus. Hovedstaden i prefekturområdet var byen Athen, som også er hovedstaden i Hellas. Prefekturområdet var lite og tettbefolket og dekket sentrale områder av storbyområdet til Athen. 

Athen prefekturområde grenser til de andre attiske prefekturområdene Pireus i vest, Vest-Attikí i nordvest og Øst-Attikí i nord og i øst. I sørvest ligger Saroniabukta. 

## Κommuner

## Referanser

## Kilder
* Prefectures of Greece www.geogreece.gr
The Memory Remains

***The Memory Remains*** er en sang av Metallica fra deres 1997 album, *[[ReLoad]]*. Dette var den første offisielle singleutgivelsen fra albumet.

## Sangtekst
Sangen handler om en glemt kvinnelig skuespiller som er desperat for å gjenvinne sin berømthet, og drives til vanvidd ved å være nær ukjent. Sangen *kan* være en referanse til filmen *[[Sunset Boulevard (film)|Sunset Boulevard]]*, som omhandler mange av de samme temaene som sangen. 

Sangen ble skrevet av James Hetfield og Lars Ulrich. På innspillingen deltar den britiske skuespillerinnen og sangerinnen Marianne Faithfull. På konserter får gruppa fansen til å synge det som Faithfull sang. Helt til sist i sangen sier Marianne en setning som er tatt fra Marilyn Monroes film *[[Uten feste]]* (engelsk tittel: *The Misfits*): *«Say yes... at least say hello...»*. 

## Eksterne lenker
*
Steve Andino

**Steve Andino** er bassgitarist i bandet Tourniquet. Han ble født på østsiden av Manhattan, New York i USA og vokste opp i Bensonhurst distriktet i Brooklyn. Høsten 1988 flyttet han til Los Angeles, California.

Andino sier på nettsiden til bandet «Jeg begynte å spille gitar da jeg var 13 år gammel, men jeg mestret aldri å spille sologitar». Det var ikke før 1992 at Andino oppdaget sine evner for bassgitar. Han spilte i en rekke lokalband før han senere ble med i Tourniquet, tidlig i 1999. Han spilte sin første store live-konsert 19. april 1999 i Tyskland.

I biografien på bandets hjemmeside kommer det også frem at Andino ikke kan lese noter, men heller øver ved å tvinge seg til å spille på gehør to timer hver dag. Han sier også at mye av inspirasjonen hans kommer fra å se fans nyte musikken til bandet. Han sier at Tourniquet har gitt han et helt nytt perspektiv og at det å spille musikk som sprer ordet om Gud er tilfredsstillende.

## Utstyr

### Forsterkere
* Hartke 4000 (400 watt basshode)

### Høytallere
* Hartke 4.5XL (400 watt 4 x 10 cabinet with aluminum cones)
* Nemesis 15"

### Bassgitarer
* Musicman Sterling – 4-streng
* Musicman Stingray – 4-streng
* Jackson Concert Series C5-P – 5.streng (aktiv) med Seymour Duncan pick-ups

## Kilder
* Hjemmeside – Biografier 

## Eksterne lenker
*
Shigechiyo Izumi

**Shigechiyo Izumi** (påstått født 29. juni 1865, død 21. februar 1986) var en mann fra Japan som alminneligvis har blitt regnet for å ha blitt verdens nest eldste menneske og verdens eldste mann. Hans levetid på 120 år og 237 dager overgås bare av Jeanne Louise Calment. 

Han var fra Tokunoshima på Amamiøyene, der han ble født og døde. Han arbeidet med landbruk. 

Noen har imidlertid sådd tvil om dokumentasjonen rundt hans fødselsår.

## Se også
* Verdens eldste personer

## Referanser
Albert Quixall

**Albert Quixall** (1933–2020) var en engelsk fotballspiller. Han spilte blant annet for Sheffield Wednesday og Manchester United. Han ble tidlig ansett som en lovende spiller, og var en av Sheffield Wednesdays store spillere på 1950-tallet.

Han spilte 5 landskamper for , og var med i VM-troppen i 1954.
  
I 1958 ble han solgt til Manchester United for daværende rekordsum 45 000 pund, som en viktig brikke i puslespillet med å sette sammen et nytt United-lag etter München-ulykken i februar 1958.

Han innfridde slettes ikke forventningene med det første. Manchester United spilte sju kamper på rad uten å vinne etter at Quixall ble kjøpt inn, men etterhvert klarte han å vise at han også kunne sakene sine. Han ble aldri den største stjernen på Old Trafford, men han var viktig i en vanskelig gjennopbyggingsfase.

Etter at han ble satt ut av laget som skulle spille Charity Shield-kampen mot Everton FC i 1964, ba han om å bli solgt. Han gikk til Oldham Athletic for 7 000 pund. Han avsluttet så sin fotballkarriere med en sesong i Stockport County FC i 1967, dessuten spilte han et par kamper for Altrincham i 1968.

## Referanser


## Eksterne lenker
*
Shay Brennan

**Seamus Anthony «Shay» Brennan** (født 6. mai 1937, død 9. juni 2000) var en irsk fotballspiller, født av irske foreldre i Manchester i England. Han spilte for Manchester United og var spillende manager for Waterford FC i Irland.

Hans debutkamp for Manchester United var en FA-cup kamp mot Sheffield Wednesday 19. februar 1958, klubbens første kamp etter München-ulykken der 8 spillere døde. Brennan ble brukt som ving, og scoret to mål i en meget følelsesladet kamp som United vant 3-0.

Han spilte mange kamper som angrepsspiller de første årene, men i 1961 gjorde Matt Busby en genistrek ved å flytte ham ned som høyre-back. Denne posisjonen gjorde han til sin egen de neste ni årene i klubben.

I 1965 ble han spurt om han ville representere , noe han kunne ettersom foreldrene var født i Irland. Han takket ja, til tross for at han var med i den engelske troppen på 40 spillere som var tatt ut for å forberede seg til VM på hjemmebane.

Han var med på alle de store triumfene til Manchester United på 1960-tallet, deriblant FA-cupseier i 1963, ligagull i 1964-65 og i 1966-67, og selvsagt en av dem som vant Europacupen i 1968.

Da han sluttet i Manchester United i 1970, var det for å bli spillende manager for Waterford FC, og han hentet gamle lagkamerater til sin nye klubb. Brennan døde i 2000 av et massivt hjerteinfarkt mens han spilte golf på en bane nær Waterford. Han var den første av Manchester Uniteds Europacupvinnere som døde.

## Eksterne lenker
*
Jake and the Fatman

***Jake and the Fatman*** er en amerikansk kriminalserie som gikk på TV-kanalen CBS fra 1987 til 1992. Serien handlet om District attorney J.L. McCabe som bekjempet kriminalitet i Los Angeles (og senere Hawaii) sammen med sin spesialetterforsker Jake Styles og hans assistent D.A. Derek Mitchell. Hovedrollene som Jake og Jason Lochinvar 'Fatman' McCabe ble spilt av henholdsvis Joe Penny og William Conrad. Tredjemann på laget ble spilt av Alan Campbell. Serien ble skapt av Dean Hargrove og Joel Steiger. 

*Jake and the Fatman* gikk på TVNorge fra midten av 1990-årene og til begynnelsen av 2000-tallet. 

## Om serien
Serien ble opprinnelig kansellert etter en sesong, men da den populære Haiwaii-baserte krimserien *[[Magnum, P.I.]]* ble avsluttet i 1988 innså CBS at de ble sittende med tomme og veldig dyre studiofasiliteter på øya. Serien ble derfor raskt gjenopplivet og flyttet til Hawaii. Serien ble flyttet tilbake til Los Angeles i 1991.

Episoden «It never entered my mind» i sesong 4 fungerte som pilotepisode til *[[Diagnosis Murder]]*.

## I rollene
* William Conrad ...  Jason Lochinvar 'Fatman' McCabe (104 episoder, 1987-1992) 
* Joe Penny ...  Jake Styles (104 episoder, 1987-1992) 
* Alan Campbell ...  Derek Mitchell (92 episoder, 1987-1992)

## Referanser


## Eksterne lenker
* 
* Åpningsvignett (YouTube)
Turpan-Hami-feltet

**Turpan-Hami-feltene** er et oljefelt i Turpanbassenget i den kinesiske autonome regionen Xinjiang. Det omfatter et område på 53&nbsp;000 kvadratkilometer. Frem til 1997 var det oppdaget 14 olje- og naturgassfelter der, med sikre reserver på 220 millioner tonn. 

## Kilder
* http://en.chinagate.com.cn/english/208.htm
Knight Rider

***Knight Rider*** er en amerikansk action- og science fiction-serie som gikk på NBC fra 1982 til 1986. Serien handlet om en politimann som ble skutt på tjenesteoppdrag, men hjulpet tilbake av en mystisk millionær. Han fikk et nytt navn, nytt ansikt og en ny høyteknologisk bil med kunstig intelligens til hjelp. Han ble deretter sendt på en rekke spesialoppdrag. Hovedrollen ble spilt av David Hasselhoff.  Produsent for serien var Joel Rogosin.

Serien ble solgt til over 90 land. Den ble etterfulgt av to serier og tre TV-filmer.   

## Handling
Handlingen dreier seg om politimannen Michael Long (senere kalt Michael Knight) – som blir skutt på tjenesteoppdrag, og som blir hjulpet tilbake av en mystisk millionær. Han får et nytt navn, et nytt ansikt og en ny høyteknologisk bil med kunstig intelligens som skal hjelpe ham. De to bekjemper kriminalitet generelt, og skurkene som skjøt Michael spesielt.

Sammen med K.I.T.T. (forkortelse for Knight Industries Two Thousand) oppklarer han en rekke forbrytelser.

## Om serien
Den populære serien ble etterfulgt av to serier og tre TV-filmer. 

*Knight Rider* var også med å gi inspirasjon til lignende serier, slik som *[[Airwolf]], [[Street Hawk]], [[The Highwayman (TV-serie)|The Highwayman]], [[Viper (TV-serie)|Viper]], [[Automan]]* og ikke minst både filmen og TV-serien *[[Blue Thunder]]*.

## I rollene
* David Hasselhoff ...  Michael Knight ... (84 episoder, 1982-1986) 
* Edward Mulhare ...  Devon Miles ... (84 episoder, 1982-1986) 
* William Daniels ...  K.I.T.T. (84 episoder, 1982-1986) 
* Richard Basehart ...  Fortellerstemmen ... (83 episoder, 1982-1986) 
* Patricia McPherson ...  Bonnie Barstow (62 episoder, 1982-1986) 
* Rebecca Holden ...  April Curtis (21 episoder, 1983-1984) 
* Peter Parros ...  'RC3' Reginald Cornelius III (20 episoder, 1985-1986) 

## Spin-off
* *[[Team Knight Rider]]* (TV-serie) (1997–98) 
* *[[Knight Rider (2008)|Knight Rider]]* (TV-serie) (2008-2009)
* *Knight Rider 2000* (TV-film) (1991), med David Hasselhoff som Michael Knight
* *Knight Rider 2010* (TV-film) (1994), løst basert på serien
* *[[Knight Rider (film)|Knight Rider]]* (film) (2008), David Hasselhoff i en birolle som Michael Knight – filmens hovedrolle Mike Traceur, som er sønn av Michael Knight, spilles av Justin Bruening

## Referanser


## Eksterne lenker
*
Suizhong 36-1

**Suizhong 36-1** er et stort offshore oljefelt i Liaodongbukten i Bohai, om lag 50 km øst for fylket Suizhong i provinsen Liaoning i Folkerepublikken Kina. Det har sikkert påviste reserver på 300 millioner tonn. Det ble operativt i 1995.

## Kilder
* http://en.chinagate.com.cn/english/208.htm
Qinhuangdao 32-6

**Qinhuangdao 32-6** er et oljefelt om lag midt i Bohaibukten i Østkinahavet. Navnet skyldes at det ligger utenfor kysten av byprefekturet Qinhuangdao i provinsen Hebei. 

Det ble oppdaget i 1995 og har sikkert påviste reserver på 200 millioner tonn.

## Kilder
* http://en.chinagate.com.cn/english/208.htm
Pinghufeltet

**Pinghufeltet** (平湖油气田) er et olje- og gassfelt på kontinentalsokkelen i Østkinahavet, ca. 420 km øst for Shanghai. Det har naturgass som hovedprodukt. Utbyggingen av feltet tok til i november 1996 og var ferdig i 1998. Det har kommet opp i en dagsproduksjon på 1,2 millioner kubikkmeter naturgass for Pudong New Area i Shanghai. 

## Kilder
* http://en.chinagate.com.cn/english/208.htm
Laurie Graham

**Laurie Graham** (født 30. mars 1960 i Inglewood, Ontario) er en tidligere kanadisk alpinist.

Hun fikk plass på Canadas landslag i 1978. I 1983 vant hun sitt første renn i verdenscupen, utforrennet i Mont Tremblant i Canada. I franske Puy-Saint-Vincent feiret hun i 1984 historiens første verdenscupseier i Super-G for Canada.

I løpet av karrieren vant Graham seks verdenscuprenn (fem i utfor og én i super-G). I sesongen 1985/86 kjempet hun om seieren i utforcupen med sveitsiske Maria Walliser og østerrikske Katharina Gutensohn, men måtte se seg slått med liten margin.

Karrierens høydepunkt var bronsemedaljen i utforrennet under VM 1982 i Schladming/Haus. Under OL 1988 i Calgary kom hun på femteplass i utfor og ble nr. 13 i super-G. Laurie Graham la opp som alpinist i 1988. 

## Meritter
### OL
Calgary 1988
* 5.-plass i utfor

### VM
* Schladming/Haus 1982: Bronse i utfor
* Bormio/Santa Caterina 1985: 7.-plass i utfor
* Crans-Montana 1987: 5.-plass i utfor

### Verdenscupen
* 3.-plass i utforcupen: 1986, 1987
* 4.-plass i utforcupen: 1985
* 5.-plass i utforcupen: 1983

### Verdenscupseire

## Referanser


## Eksterne lenker
*
Gåggå Salvesen

**Ågot** «**Gåggå**» **Salvesen** (1926–2002) var en norsk kostymedesigner, kjent som kostymesjef Den Norske Opera (1969–1986), et virke hun overtok etter Helene Furunes.

Av hennes spesielle utfordringer nevnes Flåklypaballetten, operaene Katja Kabanova og Carmen.

## Bakgrunn og utdanning
Hennes far var tegneren Harald Snilsberg som gjorde henne til figuren *Gåggå* i en av hans tegneserier for *[[Tidens Tegn (avis)|Tidens Tegn]]*, såvel som barnebøker.

Hun var utdannet ved Statens håndverks- og kunstindustriskole (1946) og reiste til Miami der hun arbeidet, samt var lærer i drakthistorikk og kleskultur (1946–1969).

## Premier
* Den Norske Operas venner, æresstipend 1983 på kr 
* Oslo bys kulturstipend 1987
* Statens kunstnerstipend for eldre fortjenstfulle kunstnere

## Referanser


## Eksterne lenker
*
Cainanfeltet

**Cainanfeltet** er et oljefelt i Kurban-Tonggut-ørkenen i Dzungarbassenget i det nordvestre Xinjiang er det første integrerte oljefelt funnet i en ørken i Folkerepublikken Kina. Det ble oppdaget i 1991 og ble operativt i 1995, med en årlig produksjon på 1.483 millioner tonn.

## Kilder
* http://en.chinagate.com.cn/english/208.htm
Bohaifeltene

**Bohaifeltene** er en samlebetegnelse for olje- og naturgassfeltene i Bohaihavet innerst Østkinahavet. Blant feltene der kan fremheves Suizhong 36-1 og Changqingfeltet.

## Kilder
* http://en.chinagate.com.cn/english/208.htm
Toni Herlofson

**Toni Herlofson** (født 20. januar 1950 i Oslo) er en norsk danser og koreograf som danset ved Nasjonalballetten (1969–88).

Som koreograf har hun hatt oppgaver ved Den Norske Opera, blant annet Flåklypaballetten (1983), 20th Century Sjox, Rhapsody in Blue og Spillopper.  Hun har også koreografert for Det norske teatret, Oslo Nye Teater (Fyrtøyet), Verdal teaterlag (Mannen fra La Mancha, 1987), NRK, ABC-teatret (*Return to the forbidden planet*), Musikkteatret (Pelle Haleløs) og andre.

## Premier
* Dansekritikerprisen 1982 for rollen som *Therpsichore* i Il Pastor Fido

## Referanser
Asta

**Asta** er et kvinnenavn med flere mulige opprinnelser. Det kan være:
* en kortform av *[[Astrid]]*, som har opprinnelse i norrøne *áss, oss*, «gud», og *fríðr*, «skjønnhet». *Ásta* var en norrøn form av navnet.
* en kortform av *[[Augusta (navn)|Augusta]]*, som har opprinnelse i latinske *augustus*, «stor».

*Asta* har norsk navnedag 13. april, finsk navnedag 30. juli og svensk navnedag 27. november. Formene *Ástá* og *Ásta* har samisk navnedag 30. juli.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Asta Nørregaard (1853–1933), norsk maler
* Asta Beate Håland (f. 1956), norsk forfatter
* Asta Busingye Lydersen (f. 1970), norsk-ugandisk skuespiller 
* Asta Juzeniene (f. 1971), litauisk-norsk forsker
* Asta Balto, samisk pedagog og tidligere rektor

## Annen bruk av navnet
* Asta Kask, svensk punkband
* Asta (programvare), norskutviklet arkivinformasjonssystem og nasjonal standard for arkivdata

## Referanser


## Eksterne lenker
*
Robert de Visée

**Robert de Visée** (1650/1665–1732/1747) var en fransk gitarist, luttenist, teorbist, gambist, sanger og komponist fra barokken.

## Liv og virke
Robert de Visées  bakgrunn er ikke kjent, navnet peker mot portugisisk opphav. Sannsynligvis studerte han med Francesco Corbetta. 

Rundt 1680 dukker de Visée opp som kammermusiker ved hoffet til Ludvig XIV. Kongen gav de Visée i oppdrag å undervise dauphinen i gitarspill. Siden den spanske gitaristen Jourdan de la Salle allerede hadde den offisielle tittelen «Kongelig Gitarlærer», fikk de Visée i 1695 tittelen «Kongelig Gitarist». I 1709 ble han sanger i det kongelige kammerkor. Etter Jourdan de la Salles død i 1719 ble de Visée hans etterfølger som «Kongelig Gitarlærer». Denne posten ga han fra seg etter sin kones død i 1721. Navnet hans ble i hoffets registre til han i 1732 trakk seg som «Kongelig Gitarist».

de Visée publiserte to bøker med gitarkomposisjoner, *Livre de Guitare, dedié au Roy* (1682) og *Livre de pièces pour la guitare* (1686), begge dedisert kongen. Han skrev også en samling stykker for kammerorkester og mange suiter for teorbe og barokklutt, de fleste bevart i Saizenay-manuskriptet.

## Verk for gitar
* *Livre de Guitare, dedié au Roy*
** Suite No. 1 i a-moll (Prelude / Allemande / Courante / Sarabande / Gigue / Passacaille / Gavotte / Gavotte / Bourrée)
** Suite No. 2 i a-moll (Allemande / Courante / Sarabande)
** Suite No. 3 i d-moll (Prelude / Allemande / Courante / Courante / Sarabande / Sarabande / Gigue / Passacaille / Gavotte / Gavotte / Menuett Rondeau / Menuett Rondeau / Bourrée)
** Suite No. 4 i g-moll (Prelude / Allemande / Courante / Double de la Courante / Sarabande / Gigue / Menuett / Gavotte)
** Suite No. 5 i G-dur (Sarabande / Sarabande / Gigue)
** Suite No. 6 i c-moll (Prelude / Tombeau de Mr. Francisque Corbet / Courante / Sarabande / Sarabande en Rondeau / Gavotte)
** Suite No. 7 i C-dur (Prelude / Allemande / Courante / Sarabande / Gigue, a la Maniere Angloise / Gavotte / Menuett)
** Chacone i F-dur
** Suite No. 8 i G-dur (Prelude / Allemande / Courante / Sarabande / Gigue / Sarabande / Chacone / Gavotte / Menuett / Bourrée)

* *Livre de pièces pour la guitare*
** Suite No. 9 i d-moll (Prelude / Allemande / Courante / Sarabande / Gigue / Gavotte / Bourrée / Menuett / Passacaille / Menuett)
** Suite No. 10 i g-moll (Prelude / Allemande / Courante / Sarabande / Gigue / Menuett / Chacone / Gavotte / Bourrée / Menuett)
** Sarabande (a-moll)
** Gigue (a-moll)
** Sarabande (A-dur)
** Menuett (A-dur)
** Suite No. 11 i h-moll (Prelude / Allemande / Sarabande / Gigue / Passacaille)
** Suite No. 12 i e-moll (Sarabande / Menuett/ Passacaille)
** Menuett (C-dur)

## Referanser


## Litteratur
* Robert Wolff: *Die Barockgitarre und Robert de Visée*, nova giulianiad 12/88, s. 155 ff.

## Eksterne lenker
* 
* Gérard Rebours: ''FAQ about Robert De Visée '' , g.rebours.free.fr
* Gérard Rebours: ''Chronologie de Robert de Visée'', g.rebours.free.fr
Postdepartementet (Norge)

**Postdepartementet** ble opprettet ved kongelig resolusjon 18. august 1860 ved at embetet som Generalpostdirektør ble opphevet og det sentrale ansvaret for alle saker angående postverket ble overført fra Indredepartementet.

Bakgrunnen for opprettelsen av departementet var misnøye fra Stortingets side over Generalpostdirektoratets spesielle stilling som både underordnet og sideordnet det ansvarlige departement. Direktoratet ble derfor omdannet til et departement.

Etter et års virksomhet ble departementet nedlagt da Postdepartementet og Marinedepartementet ved kongelig resolusjon 6. juni 1861 ble slått sammen til det nye Marine- og postdepartementet.

## Statsråder

:18. august 1860 – 31. oktober 1860: Ketil Motzfeldt
:1. november 1860 – 30. september 1861: Erik Røring Møinichen
:12. august 1861 – 24. august 1861: Christian Ludvig Diriks (fungerende)

## Eksterne lenker

* Postdepartementet 1860-1861 Håndbok for Riksarkivet
* Det Sibbern/Birch-Motzfeldtske ministerium (16.12.1858-16.12.1861)  Norsk samfunnsvitenskapelig datatjeneste
Herbert Otto Gille

**Herbert Otto Gille** (født 8. mars 1897 i Gandersheim, død 26. desember 1966 i Hannover) var en tysk SS-general tilknyttet Waffen-SS. Han deltok i både første- og andre verdenskrig.

Han ble ikke dømt for noe i forbindelse med andre verdenskrig og var etter krigen aktiv i HIAG.

## Liv og virke
### Bakgrunn
Herbert Gille var fjerde sønn av fabrikanten Hermann Gille. Han gikk på borgerskole fra 1903 til 1909 og så på gymnasium i hjembyen. Fra sitt 14. år gikk han på kadettanstalten på Schloss Bensberg.

### Militær karriere
Gille tjenestegjorde i artilleriet under første verdenskrig. Etter krigen arbeidet han blant annet i jordbruket. I januar 1935 giftet han seg med Sophie Charlotte Mennecke (født 1903); en datter ble født i oktober samme år.

#### Annen verdenskrig
Under Tysklands felttog mot Polen i september 1939 tilhørte Gille et artilleriregiment innen SS-Verfügungstruppe. Den 1. mai 1943 ble han på Østfronten kommandant for 5. SS-Panzer-Division Wiking, som blant sine styrker hadde frontkjempere fra Sverige, Danmark, Norge og Finland. Gille utmerket seg særskilt i slaget ved Korsun-Tsjerkassy-lommen i begynnelsen av 1944. I januar året derpå ble han gjort til kommandant for IV. SS-Panzerkorps for å unnsette det av Den røde armé beleirede Budapest. Dette maktet han imidlertid ikke. Gille og IV. SS-Panzerkorps deltok også i den mislykkede Operasjon Frühlingserwachen, Tysklands siste offensiv under andre verdenskrig.

Gille var blant annet mottaker av Jernkorsets ridderkors med ekeløv, sverd og diamanter og Det tyske kors i gull. Han var den høyest dekorerte i Waffen-SS under andre verdenskrig.

Ved krigens slutt hadde han rang som SS-Obergruppenführer (general i Waffen-SS). Han overga seg til amerikanske styrker da krigen var over. Han ble anholdt og holdt i fangenskap i tre år, og løslatt i mai 1948. Gille var kjent for å være «kun» en soldat, og delte ikke mange andre medsoldaters og befals politiske synspunkter på nasjonalsosialismen.

### Etterkrigstiden
Etter krigen arbeidet han i en avis inntil 1958. Han eide også en liten bokhandel. Han var aktiv i HIAG. Gille døde 26. desember 1966 av et hjerteattakk i Stemmen, nær Hannover. Han ble gravlagt i Stemmen, men graven eksisterer ikke lenger.

## Rang
* Løytnant: 27. januar 1915
* Oberleutnant: 31. mars 1919
* SS-Anwärter: desember 1931
* SS-Scharführer: 1932
* SS-Untersturmführer: 20. april 1933
* SS-Obersturmführer: 20. april 1935
* SS-Hauptsturmführer: 9. november 1935
* SS-Sturmbannführer: 20. april 1937
* SS-Obersturmbannführer: 19. oktober 1939 
* SS-Standartenführer: 30. januar 1941
* SS-Oberführer: 1. oktober 1941
* SS-Brigadeführer und Generalmajor der Waffen-SS: 9. november 1942
* SS-Gruppenführer und Generaleutnant der Waffen-SS: 9. november 1943 
* SS-Obergruppenführer und General der Waffen-SS: 9. november 1944

## Referanser
Adept

En **adept** var en viderekommen person innen esoteriske fag som alkymi i middelalderen; for eksempel ville en påstått *gullmaker* kunne kalles en adeptus. Ordet kommer av latin *adeptus* (en som har (opp-)nådd noe), gjerne *adeptus secretus secretorum* – hemmelighetens hemmelighet. Ordet brukes i dag om innvidde i en ordenshemmelighet eller om en som kan mye om et (uvanlig) fagområde.

Senere er uttrykket gangbart også som synonym for en disippel eller elev i mer almen betydning, som for eksempel i sportssammenheng.

## Referanser


## Litteratur
* Helmut Gebelein: *Alchemie.* Dieterichs, 2000.
* Eugen Lennhoff, Oskar Posner, Dieter A. Binder: *Internationales Freimaurerlexikon.* F.A. Herbig, 2000.
* Franz Bardon: *Der Weg zum wahren Adepten.* 19. Auflage, 2001 (zuerst 1956).
* Dion Fortune: *Handbuch für Suchende.* Smaragd Verlag, 1990.
Webtjeneste

En **webtjeneste** eller **vevtjeneste** (engelsk: *«web service»*) er definert av W3C som et program som er utformet for å støtte interopererbar kommunikasjon mellom maskiner i et datanettverk. Webtjenester brukes til å realisere tjenesteorientert arkitektur. Kommunikasjonen foregår over protokollene HyperText Transfer Protocol (HTTP) eller Sikker HTTP (HTTPS).

## SOAP
*XML-baserte webtjenester* bruker i tillegg protokollen Simple Object Access Protocol (SOAP) til å utveksle XML-baserte meldinger i formater som gjerne er beskrevet i Web Services Description Language (WSDL). De kalles derfor også *WSDL-baserte webtjenester*. Det finnes en rekke supplerende standarder for XML-webtjenester, bl a for å gjøre dem søkbare og for å gjøre tjenesteutvekslingen privat, sikker, autentisert og transaksjonell. Mange av disse tilleggsstandardene forvaltes av organisasjonen Organization for the Advancement of Structured Information Standards (OASIS).

## REST
*JSON-baserte webtjenester* sender i stedet JSON-baserte meldinger direkte over HTTP/HTTPS. Slike webtjenester er gjerne utformet i henhold til RESTful-prinsippene. De kalles derfor også *RESTfulle webtjenester*. JSON-webtjenester er enklere enn XML-tjenester, og det finnes færre supplerende standarder.

## Bruk
Webtjenester blir ofte brukt av offentlige etater som sykehus, apoteker og mange andre, blant annet for å hente informasjon fra folkeregisteret til for eksempel registrering av en ny pasient. Mens XML-baserte webtjenester tidligere var mest utbredt, tar JSON-baserte tjenester mer og mer. 

## Se også
* GraphQL, et språk brukt til spørring og manipulering av programmeringsgrensesnitt
Akkedere

**Akkedere** er et uttrykk for å ha drøftinger (om), diskutere, i dens forlengelse også forhandle eller prute, gjerne i en litt opphetet stemning. Det er det samme som ordet *akkordere* (til norsk fra fransk, igjen avledet fra latinske *accordare*, «bli enige om»), i tilsvarende betydning, forhandle, treffe avtale. Substantivformen *akkedas* forekommer også i litteraturen, vanligvis i folkelivsskildrende sammenheng, og har tilsvarende betydning, drøfting, trette.

Den mest kjente bruk av *akkedering*, finnes i «Eg gjette Tulla» der «*akkederinga vart'kje lang*» og utbyttet heller magert. *Akkedas* benyttes i skillingsvisen «Akkedas mellom Mann aa Kjæring, uti Grevskape».

## Referanser
Akklimatisering

**Akklimatisering** betyr *tilvenning* eller tilpasning, enten når det gjelder klima og klimaendringer, men også i mer generell betydning, andre omgivelser og settinger. Uttrykket brukes om det å tilpasse seg endrede livs- og utfoldelsesvilkår, og i dag mest om det å venne en menneskekropp til større høyder og tynnere luft.

Etterhvert som kravet til idrettsprestasjoner øker, er det blitt vanligere at sportsfolk oppholder seg i lengre perioder på høytliggende steder. Dette får kroppen til å produsere flere røde blodlegemer for å kunne ta inn og transportere surstoff fra tynnere luft.

Den som skal besøke fjell eller svært høytliggende områder i verden må også regne med å bruke tid for å gi kroppen anledning til å tilpasse seg underveis. Det samme gjelder for ekstreme temperaturer.

I dyreverdenen ser en at noen dyrearter har klart å tilpasse seg ganske skiftende livsvilkår, ved bruk av skiftende pelstykkelse, lagring av fett, dvale og lignende.

Trær og andre flerårige planter forbereder vinteren ved å enten bli tørrere (eller produsere glykoler som har lavere frysepunkt) for å unngå å sprekke av issprengning. Samtidig reduseres livsfunksjoner til et minimum.

## Etymologi
Ordet ser ut til å ha sitt opphav fra England på tidlig 1800-tallet.

## Kilder
*
King Nothing

**King Nothing** er en sang av Metallica utgitt i 1996, fra bandets sjette studioalbum, Load. Demoen til sangen ble tidlig i innspillingsprosessen kalt *Load*, noe som senere skulle utvikle seg til å bli albumtittelen. King Nothing var den siste singelen som ble utgitt fra *Load* i Nord-Amerika.

## Sangtekst
Teksten i sangen refererer til mennesker som bruker hele livet sitt på karriere, og så senere forstår at penger ikke har noen ordentlig verdi her i livet. Den kan også referere til folk som bruker hele livet sitt på å sitte hjemme og ønske at ting var annerledes istedenfor og faktisk forandre på noe.

## Musikken
Sangen er blant de klareste bevisene en har på at Metallica var mer Hard rock, enn Thrash metal på 90-tallet. Den har ikke de samme raske og aggressive riffene som blant annet sanger som Battery og Master of Puppets hadde. Sangen starter med et bassriff som etter en stund utvikler seg til hovedriffet i sangen. Sangen har også blitt sammenliknet med en av bandets mest kjente sanger, Enter Sandman. Sangen har en nokså lik oppbygning og på slutten av sangen kan en høre ordene, «Off to never-never land», som også er en del av sangen Enter Sandman.

## Sporliste
# «King Nothing»
# «Ain't My Bitch» (Live)

## Referanser


## Eksterne lenker
*
Europavei 101

**Europavei 101** går mellom Moskva i Russland og Kyiv i Ukraina. 

## Knutepunkter
}

|}

## Eksterne lenker
Arve Jørgensen

**Arve Jørgensen** (født 1978) er en norsk tidligere turner.

Jørgensen representerte Trondhjems Turnforening, der han har turnet siden barndommen. Han vant NM-gull sammenlagt i 2006, og brøt med dette Espen Jansens 5-årige seiersrekke, der Jørgensen fikk 5 sølv på rad. Jansen fikk i dette NM-sølv, og Joachim Hanche-Olsen bronse.

Ved siden av turn er han utdannet lege, og har jobbet ved Stavanger universitetssjukehus siden august 2007. Videre har han søkt om å bli ESAs neste astronaut, og har søkt om å få ta en doktorgrad innen romfartsmedisin ved University of Texas. 

## Referanser


## Eksterne lenker

* Norges Gymnastikk- og Turnforbund – Norgesmestre
* NM 2004 for lag
Middelalderlatin

**Middelalderlatin** (*Latina Mediaevalis*) er den type latin som utviklet seg fra senlatin. Det ble brukt fra 800-tallet og fram til 1400-tallet i særlig vestlige Europa, hovedsakelig akademisk utveksling for lærde mellom ulike nasjoner, innenfor vitenskap, filosofi og jus, og dessuten innenfor liturgien til den romersk-katolske kirken. Til tross for den kirkelige opprinnelsen til mange av språkets forfattere, skal middelalderlatin ikke forveksles med kirkelatin. Det er ingen bestemt enighet om de nøyaktige grensene for når senlatin slutter og middelalderlatinen begynner. En del akademisk forskning begynner med framveksten av tidlig kirkelatin på midten av 300-tallet, men andre har forskjøvet tiden til rundt 500, og andre har plassert det omtrentlige tidspunktet med erstatningen av skriftlig senlatin med skriftlig romanske språk (som fransk, spansk, italiensk...) som begynte i det små rundt 900.

## Referanser


## Litteratur
* Harrington, K.P.; Pucci, J. & Elliott, A.G. (1997): *Medieval Latin* (2. utg.), Univ. Chicago Press, 
* Mantello, F.A.C. & Rigg, A.G. red. (1996): *Medieval Latin: An Introduction and Bibliographical Guide*, CUA Press, 

## Eksterne lenker
* In-depth Guides to Learning Latin hos *UK National Archives*.
* The Journal of Medieval Latin, Universitetet i Toronto
Fredrik Rütter

**Fredrik Rütter** (født 7. januar 1945) er en norsk ballettdanser og skribent.

Han er oppvokst i Bergen og  studerte dans av Kurt Joos, Merce Cunningham  og Rita Tori. 
Han var ved Nasjonalballetten og Cullbergballetten, samt på gjesteturnéer i Europa med New London Ballet og i Sør-Amerika med Grand Ballet de France. Hans avskjedsforestilling ved Nasjonalballetten var *Gallo* i *Tango – Buenos Aires 1907* (1988). Etter å ha lagt opp ble han kunstnerisk leder for Nye Carte Blanche i Bergen (1992–95). Videre har han skrevet meget for hovedstadsavisene *[[Osloavisen]]*, *[[Aftenposten]]*, *VG*, og *Tønsberg Blad*. Han er i dag bosatt i Sandefjord med journalistkollega Mona Levin, de har vært sammen siden 2001. Hans søster er koreografen Inger-Johanne Rütter gift med teaterregissør Kjetil Bang-Hansen.

## Filmografi (utvalg)
* 1988 – *[[Brun bitter]]*

## Premier
* Dansekritikerprisen 1979 for tolkingen av djevel i Historien om en Soldat
## Referanser
5. Fredrik Rütter i Scenewebdatabasen
Europavei 391

**Europavei 391** går mellom Trosna i Russland og Glukhov i Ukraina.

## Knutepunkter
}

|}

## Eksterne lenker
Francesco Corbetta

**Francesco Corbetta** (ca. 1615 – 1681) var en italiensk virtuos på barokkgitar, lærer og komponist. 

Corbetta arbeidet ved Ludvig 14. av Frankrikes hoff i Paris og i London. 

Corbetta publiserte fem bøker med musikk for femstrengs gitar. Han første bok inneholder stort sett dansemusikk i rasgueado-teknikk, mens de senere bøkene viser ham som en mester i å kombinere rasgueado- og punteado-spill. Corbettas tidlige komposisjoner følger italiensk tradisjon, mens han i de to siste publikasjonene har vendt seg mot fransk musikkstil. I disse finner vi også viktig informasjon om generalbass-spill på gitar.

Corbetta var en innflytelsesrik gitarlærer som blant annet underviste Robert de Visée, Giovanni Battista Granata, Remy Médard, Dronning Anne av Storbritannia og Ludvig 14.

Han blir regnet som en av de største gitarvirtuosene  i barokken.

## Publikasjoner
**Scherzi Armonici* (Bologna, 1639)
**Varii Capriccii per la Chitarra Spagnola* (Milano, 1643)
**Varii Scherzi di Sonate per la Chitara Spagnola, Libro Quarto* (Brussel, 1648)
**La Guitarre Royalle, dediée au Roy de la Grande Bretagne* (Paris, 1671)
**La Guitarre Royalle* (1674)

## Litteratur
*Richard T. Pinnell: *The role of Francesco Corbetta in the history of music for the baroque guitar*. (avhandling) University of California Press 1976
*Richard T. Pinnell: *Francesco Corbetta and the Baroque Guitar*. Ann Arbor (Michigan): UMI Research Press 1980. ISBN 0-8357-1140-4

## Referanser
Argolida

**Argolida** eller **Argolis**  (gresk: Αργολίδα, *Argolída*, gammelgresk: Ἀργολίς, *Argolís*) var en regional enhet i administrative distrikt Peloponnes. I forbindelse med en administrativ reform i 2010 ble Hellas' prefekturer avviklet og erstattet av periferienheter. Det var lokalisert i den østlige delen av halvøya Peloponnes og er en del av triangelen Argolis, Arkadia og Korinthia. Mye av området i denne regionen ligger på Argolidhalvøya. Hovedstaden i prefekturet var Nafplio.  Argolis hadde 97 044 innbyggere ifølge folketellingen i 2011.

## Geografi
Det meste av dyrkbar jord finnes i den sentrale delen av Argolis. De fremste landbruksressursene er appelsiner og oliven. Argolis har en kystlinje til Saroniabukta i nordøst og Argolikosbukta i sør og sørøst. Blant de største fjellene er Oligyrtos i nordøst, Lyrkeio og Ktenia i vest, og Arakhnaio og Didymo i øst.

Argolis har landgrenser med Arkadia i vest og sørvest, Korinthia i nord, og til den regionale enheten Øyene (området Troizen) i øst. Antikkens Argolis omfattet Troizen.

## Administrasjon
Den regionale enheten Argolis er ytterligere inndelt i 4 kommuner. Disse er:

* Argos-Mykines (2)
* Epidauros (*Epidavros*, 3)
* Ermionida (4)
* Nafplio (1)

## Historie

Frå 1833 til 1899 var prefekturet en del av Argolidokorinthia, som inkluderte øyene Hydra, Spetses og Kythira. Den ble en del av Korinthia og dannet Argolidokorinthia igjen i 1909. Førti år senere, i 1949, ble prefekturet igjen skilt ut fra Korinthia.

## Referanser


## Eksterne lenker
*
Fredrik Odfjell

**Ole Fredrik Odfjell** (1878–1950) var en norsk skipsfører, skipsreder og forfatter.

## Liv og virke
### Bakgrunn
Fredrik Odfjell var sønn av skipsfører Berent Daniel Olsen (1849–1912) og Anna Severine Tønnesen (1857–1916). Han var bror av skipsreder Abraham Odfjell (1881–1960) og sammen grunnla de Rederiet Odfjell i 1915.

### Karriere
Fredrik Odfjell dro til sjøs som 17-åring og tok skipsførereksamen i 1900. Han seilte fram til 1913. I 1925 satt han i styret for Gamlehaugen, den offisielle kongeboligen i Bergen.

Sammen med brødrene Abraham og Andreas bidro han økonomisk til byggingen av Storetveit kirke i 1928–30.

Fredrik Odfjell var president i Norges Rederiforbund 1933–1936. I 1936 ga han ut en selvbiografi på Gyldendal. Han skrev senere også en fagbok om økonomi og politikk. I 1937 satt han i komiteen for belgiske marinemaleres utstilling, som stod for en utstilling i Bergens Kunstforening i januar 1937. Han var fra 1931 til 1949 visepresident i International Shipping Federation, en internasjonal arbeidsgiverorganisasjon for skipsfart, og president i skipseierforeningen Baltic and International Maritime Conference 1938–1949.

Etter krigsutbruddet i 1939 var internasjonal handel i vanskeligheter. Fredrik Odfjell dro til London høsten 1939 som medlem av Urbye-delegasjonen, som uten hell forsøkte å etablere en norsk-britisk handels- og skipsfartsavtale. Etter at Norge ble okkupert i 1940 ble Norges Rederforbund nazifisert. Odfjell gikk inn i forbundets illegale ledelse. I 1943 bidro han i komiteen som skulle forberede erstatningsoppgjøret etter krigen. Deres innstilling var ferdig i 1944. 

Mot slutten av andre verdenskrig ble Odfjell fraktet med ubåtjageren KNM «Hitra» fra et sted i Nordhordland, via Hans Helles hemmelige fluktrute, og over til England. De allierte besluttet i 1944 at inntil seks måneder etter krigens slutt skulle skipsflåten være kontrollert av *[[United Maritime Authority]]* (UMA) fra London og Washington. Etter flukten ble Odfjell norsk representant i UMA i Washington.

Rederiet Odfjell led store tap under andre verdenskrig. Tre av Odfjells syv skip forliste, og fire ble kontrollert av Nortraship. Rederiets tonnasje ble gjennoppbygget og var i 1949 større enn før krigsutbruddet.

Fredrik Odfjell var i seks år ordfører i Fana. I 1950 ble han utnevnt til kommandør av den belgiske Leopoldsordenen for sitt bidrag til den maritime forbindelse mellom Norge, Belgia og Kongo. Han var også æresborger av New York, innehaver av St. Olavs Orden og kommandør av 2. klasse av Dannebrogordenen og av Vasaorden.

## Bibliografi
* 
* 
* 

## Referanser
William Conrad

**William Conrad** (1920–1994) var en amerikansk skuespiller og regissør, kjent fra tv-serier som *[[Cannon]]* og *[[Jake and the Fatman]].*  

Conrad medvirket i drøyt 100 film- og TV-produksjoner som skuespiller. Han har i tillegg hatt regi på rundt 30 TV-produksjoner.

## Biografi
Conrad ble født John William Cann i Louisville i Kentucky. Han startet karrieren i radio i slutten av 1930-årene. Tiden der ble avbrutt da han tjenestegjorde som jagerpilot under andre verdenskrig. Etter krigen vendte han tilbake til radioen og hadde etter egne utsagn rundt 7000 roller i løpet av karrieren. Han gikk over til TV i løpet av 1960-årene.

Conrad har for det meste medvirket i TV-produksjoner og i mindre grad film. Han huskes best fra rollen som privatdetektiv Frank Cannon i den amerikanske krimserien *[[Cannon]]* og som Jason 'Fatman' McCabe i krimserien *[[Jake and the Fatman]]*. Han har også hatt fortellerstemmen på en rekke kjente TV-serier som blant annet *[[Jaget (TV-serie)|Jaget]]*, *[[Familien Macahan]]* og *[[Buck Rogers in the 25th Century]]*. 

Conrad filmdebuterte i en birolle i komedien *Pillow to Post* (1945) og TV-debuterte i 1950 i det tv-sendte radioprogrammet *Escape*. Hans egentlige TV-debut kom i 1958 via en gjesteopptreden i westernserien *[[The Rough Riders (TV-serie)|The Rough Riders]]*. Han har ved siden av ovennevnte produksjoner hatt notable roller i tv-serier som blant annet *[[Have Gun - Will Travel]]* (1962), *[[Alfred Hitchcock Presents]]* (1963), *[[The High Chaparral]]* (1970), *[[Barnaby Jones]]* (1973 & 75) og *[[Matlock (TV-serie)|Matlock]]* (1986). I 1981 hadde han hovedrollen som Nero Wolfe i krimserien *[[Nero Wolfe (TV-serie)|Nero Wolfe]]*. 

Han hadde fortellerstemmen på kjente serier som blant annet *[[Rocky and His Friends]]* (1959–60), *[[Kruttrøyk]]* (1973), *[[Quinn Martin's Tales of the Unexpected|Tales of the Unexpected]]* (1977), *[[Manimal]]* (1983) og *[[The Highwayman]]* (1988). Han har i tillegg hatt fortellerstemmen på en rekke filmer og TV-filmer.

Conrad har spilt i en rekke filmer, deriblant *[[The Killers (1946)|The Killers]]* (1946), *[[Body and Soul (1947)|Body and Soul]]* (1947), *[[Sorry, Wrong Number]]* (1948), *[[Joan of Arc (1948)|Joan of Arc]]* (1948), og *[[The Naked Jungle]]* (1954).

Som regissør har han gjort flere episoder av serier som blant annet *[[Bold Venture]]* (1959), *[[This Man Dawson]]* (1959–1960), *[[Bat Masterson]]* (1959–1961), ** (1962), *[[77 Sunset Strip]]* (1963) og to episoder av *[[Kruttrøyk]]* (1963 & 1971).

Det kan også nevnes at Conrad spilte rollen som Matt Dillon i den opprinnelige radioversjonen av *Kruttrøyk*. Da serien ble overført til TV ble hans rolle gitt til James Arness.

Han ble nominert til to Emmy-priser og to Golden Globes. Alle fire gangene for rollen i tv-serien *[[Cannon]]*.

## Privatliv
Conrad giftet seg for tredje gang i 1980 med Tipton "Tippy" Stringer (1930–2010).

Han døde av hjertesvikt i 1994, 73 år gammel.

## Referanser


## Eksterne lenker
*
Europavei 271

**Europavei 271** går mellom Minsk og Gomel i Belarus.

## Knutepunkter
}

|}

## Referanser


be-x-old:Аўтамагістраль М5
Tales of the Unexpected (bok)

***Tales of the Unexpected*** er en britisk novellesamling bestående av 16 historier skrevet av Roald Dahl og utgitt i 1979.

Historiene har tidligere blitt utgitt i de to bøkene *[[Et hode kortere og andre hårreisende historier]]* og *[[Kiss Kiss]]*.